“Taxi Driver” Kekal No. 1, Rating “Imitation” & “Undercover” Sedikit Menurun
Drama SBS Taxi Driver terus menguasai slot Jumaat malam. Pada 21 Mei, drama tersebut berjaya mengekalkan penguasaannya sebagai rancangan yang paling ramai penonton pada Jumaat malam. Menurut Nielsen Korea (via Soompi), episod terbaru siri popular lakonan Lee Je Hoon dan Esom itu telah merekodkan purata rating sebanyak 12.2 peratus dan 14.4 peratus untuk dua bahagiannya. Sementara itu, drama KBS 2TV Imitation menyaksikan penurunan jumlah penonton pada episod ketiga apabila hanya mencatatkan purata rating sebanyak 0.8 epratus. Drama JTBC Undercover turut mencatatkan penurunan rating apabila episod terbaru merekodkan purata rating sebanyak 3.8 peratus. 